ddrg/super_eurlex huggingface dataset:
A Bizottság határozata

(2000. július 11.)

az egyes tagállamok, vagy a tagállamok egyes régiói szarvasmarha-állományainak hivatalosan brucellózismentes és tuberkulózismentes státusa megállapításáról szóló 1999/466/EK és 1999/467/EK határozat második módosításáról

(az értesítés a C(2000) 1943. számú dokumentummal történt)

(EGT vonatkozású szöveg)

(2000/442/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2000/15/EK irányelvvel [1] módosított, a szarvasmarhafélék és a sertések Közösségen belüli kereskedelmét érintő állat-egészségügyi problémákról szóló, 1964. június 26-i 64/432/EGK tanácsi irányelvre [2] és különösen annak A. melléklete I. fejezetének 4. pontjára és A. melléklete II. fejezetének 7. pontjára,

mivel:

(1) A legutóbb a 2000/69/EK határozattal [3] módosított, egyes tagállamok, vagy a tagállamok egyes régiói szarvasmarha-állományainak hivatalosan brucellózismentes státusának megállapításáról és a 97/175/EK határozat [4] hatályon kívül helyezéséről szóló, 1999. július 15-i 1999/466/EK bizottsági határozat 2000. június 30-ig e státust egyes tagállamoknak és régióknak megadta.

(2) A legutóbb a 2000/69/EK határozattal módosított, egyes tagállamok, vagy a tagállamok egyes régiói szarvasmarha-állományainak hivatalosan brucellózismentes státusának megállapításáról és a 97/76/EK határozat hatályon kívül helyezéséről szóló, 1999. július 15-i 1999/467/EK bizottsági határozat [5] 2000. június 30-ig e státust egyes tagállamoknak és régióknak megadta.

(3) A szarvasmarhák brucellózisától hivatalosan mentes státus fenti határozatokban előírt ideiglenes korlátozásait azért vezették be, mert a szarvasmarhák azonosítására szolgáló rendszerrel kapcsolatos különböző jogszabályokban megadott időpontok nem voltak következetesek.

(4) A 64/432/EGK irányelv A. melléklete I. fejezetének 4.b) pontja és II. fejezetének 7.b) pontja módosításá- nak hatálybalépéséig szükséges meghosszabbítani az 1999/466/EK és az 1999/467/EK határozatok II. mellékletében felsorolt régiók szarvasmarha-állományainak szarvasmarha-gümőkórtól, illetve szarvasmarha-brucellózistól hivatalosan mentes státusának ideiglenes jóváhagyását.

(5) Mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

(1) Az 1999/466/EK határozat II. mellékletének címében a "2000. június 30-ig" szavak helyébe "2000. október 31-ig" szavak lépnek.

(2) Az 1999/467/EK határozat II. mellékletének címében a "2000. június 30-ig" szavak helyébe "2000. október 31-ig" szavak lépnek.

2. cikk

Ennek a határozatnak a tagállamok a címzettjei.

Kelt Brüsszelben, 2000. július 11-én.

a Bizottság részéről

David Byrne

a Bizottság tagja

[1] HL L 105., 2000.5.3., 34. o.

[2] HL 121., 1964.7.29., 1977/64. o.

[3] HL L 23., 2000.1.28., 76. o.

[4] HL L 181., 1999.7.16., 34. o.

[5] HL L 181., 1999.7.16., 36. o.

--------------------------------------------------
A Tanács határozata

(2000. június 29.)

a textil- és ruházati termékeknek az Európai Közösség és a Vietnami Szocialista Köztársaság közötti kereskedelméről szóló megállapodást módosító, levélváltás formájában létrejött megállapodásnak az Európai Közösség nevében történő aláírásáról és ideiglenes alkalmazásáról

(2000/464/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 133. cikkére, összefüggésben 300. cikke (2) bekezdésének első mondatával,

tekintettel a Bizottság javaslatára,

mivel:

(1) Az Európai Közösség nevében a Bizottság tárgyalásokat folytatott a Vietnami Szocialista Köztársasággal a textil- és ruházati termékeknek az Európai Közösség és a Vietnami Szocialista Köztársaság közötti kereskedelméről szóló megállapodást módosító, levélváltás formájában létrejött megállapodásról, a továbbiakban: levélváltás formájában létrejött megállapodás.

(2) A levélváltás formájában létrejött megállapodást, amelyet 2000. március 31-én parafáltak, a Közösség nevében alá kell írni.

(3) A levélváltás formájában létrejött megállapodást indokolt 2000. július 1-jétől a hivatalos megkötéshez szükséges eljárások befejezéséig ideiglenesen alkalmazni, a viszonosságra is figyelemmel,

A KÖVETKEZŐKÉPPEN HATÁROZOTT:

1. cikk

A Tanács a Közösség nevében jóváhagyja a levélváltás formájában kötött megállapodás aláírását az említett megállapodás megkötésére vonatkozó tanácsi határozatra is figyelemmel.

A megállapodás szövegét csatolták e határozathoz.

2. cikk

A Tanács elnöke felhatalmazást kap, hogy kijelölje a levélváltás formájában létrejött megállapodásnak – megkötésére is figyelemmel – a Közösséget jogilag kötelező aláírására jogosult személy(eke)t.

3. cikk

A levélváltás formájában létrejött megállapodást 2000. július 1-jétől a hivatalos megkötéshez szükséges eljárások befejezéséig ideiglenesen kell alkalmazni, a viszonosságra is figyelemmel.

4. cikk

Ezt a határozatot az Európai Közösségek Hivatalos Lapjában ki kell hirdetni.

Ez a határozat a kihirdetésének napján lép hatályba.

Kelt Luxembourgban, 2000. június 29-én.

a Tanács részéről

az elnök

M. Arcanjo

--------------------------------------------------
A Tanács határozata

(2000. július 22.)

az Európai felsőoktatási együttműködési program harmadik szakaszának (Tempus III) elfogadásáról (2000–2006) szóló 1999/311/EK határozat módosításáról

(2000/460/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 308. cikkére,

tekintettel a Bizottság javaslatára,

tekintettel az Európai Parlament véleményére [1],

tekintettel a Gazdasági és Szociális Bizottság véleményére [2],

tekintettel a Régiók Bizottságának véleményére [3]

mivel:

(1) Az 1999/311/EK határozatával [4] a Tanács elfogadta az Európai felsőoktatási együttműködési program harmadik szakaszát (Tempus III) (2000–2006).

(2) E program a nem társult, de a 3906/89/EGK rendelet (Phare program) [5] vagy az annak felváltására szánt program értelmében gazdasági támogatásra jogosult közép-kelet-európai országokra, valamint a kelet-európai és közép-ázsiai partnerállamoknak történő segítségnyújtásról szóló, 1999. december 29-i 99/2000/EK, Euratom tanácsi rendelet [6] – amely a régi Tacis programot váltja fel – értelmében a korábbi Szovjetunió új független államaira és Mongóliára vonatkozik.

(3) A 2. cikkbe illesztett lábjegyzet megállapítja, hogy "jelenleg" a program Albániára, Bosznia-Hercegovinára és Macedónia Volt Jugoszláv Köztársaságra vonatkozik.

(4) Lényeges, hogy a jövőben a Tempus III program kiterjeszthető legyen a térség más országaira, különösen Horvátországra.

A KÖVETKEZŐKÉPPEN HATÁROZOTT:

1. cikk

Az 1999/311/EK határozat a következőképpen módosul:

1. A 2. cikk (1) bekezdése helyébe a következő szöveg lép:

"A Tempus III a 3906/89/EGK rendelet (Phare program) vagy az annak felváltására szánt program értelmében gazdasági támogatásra jogosult közép- és kelet-európai nem társult országokra, valamint a 99/2000/EK, Euratom rendelet – amely a régi Tacis programot váltja fel – értelmében a korábbi Szovjetunió új független államaira és Mongóliára vonatkozik. Ezen országok megjelölése a továbbiakban: "jogosult országok"."

2. Az 1. lábjegyzet el kell hagyni.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Kelt Brüsszelben, 2001. július 17-én.

a Tanács részéről

az elnök

L. Fabius

[1] 2000. július 14-i vélemény (a Hivatalos Lapban még nem tették közzé).

[2] 2000. május 29-i vélemény (a Hivatalos Lapban még nem tették közzé).

[3] 2000. július 14-i vélemény (a Hivatalos Lapban még nem tették közzé).

[4] HL L 120., 1999.5.8., 30. o

[5] HL L 375., 1989.12.23., 11. o. A legutóbb az 1266/1999/EK rendelettel (HL L 161., 1999.6.20., 68. o.) módosított rendelet.

[6] HL L. 12., 2000.1.18., 1. o.

--------------------------------------------------
A BIZOTTSÁG HATÁROZATA

(2000. július 25.)

a Közösség területének egyes, a betegségtől mentes részeibe szánt szarvasmarhák vonatkozásában a szarvasmarhák fertőző rhinotracheitisével kapcsolatos további garanciákról szóló 93/42/EGK és 95/109/EK bizottsági határozat módosításáról és a 98/580/EK határozat hatályon kívül helyezéséről

(az értesítés a C(2000) 2260. számú dokumentummal történt)

(EGT vonatkozású szöveg)

(2000/502/EK)

tekintettel az Európai Közösséget létrehozó szerződésre,

tekintettel a legutóbb a 2000/20/EK tanácsi irányelvvel1 módosított, a szarvasmarhafélék és a sertések Közösségen belüli kereskedelmét érintő állat-egészségügyi problémákról szóló, 1964. június 26-i 64/432/EGK tanácsi irányelvre2 és különösen annak 9. és 10. cikkére,

mivel:

(1) mivel a 1999/579/EK határozattal3 módosított 93/42/EGK bizottsági határozat4 további garanciákat nyújt a szarvasmarhák fertőző rhinotracheitisével kapcsolatban a Dániába, Finnországba, Svédországba és Ausztriának a betegségtől mentes egyes régióiba szánt szarvasmarhákra;

(2) A fejlődés biztosítása és a szarvasmarhák fertőző rhinotracheitise megkezdett mentesítési tervének sikeres befejezése érdekében a legutóbb az 1999/579/EK határozattal módosított 95/109/EK bizottság határozat5 bizonyos további garanciákat nyújtott az olaszországi Bolzano tartomány számára.

(3) Olaszország jelenleg Bolzano tartomány területét mentesnek tekinti a szarvasmarhák fertőző rhinotracheitisétől, és benyújtotta a Bizottságnak az ezt alátámasztó okmányokat.

(4) Az olasz hatóságok az e határozatban előre vetített szabályokkal legalább egyenértékű szabályokat alkalmaznak a szarvasmarhafélék országon belüli mozgására.

(5) Helyénvaló bizonyos javaslatot tenni további garanciákra az olaszországi Bolzano tartományban elért fejlődés védelmére, és ennek megfelelően módosítani a 93/42/EGK határozat mellékletét.

(6) A javasolt intézkedésekre tekintettel a 95/109/EK határozatot hatályon kívül kell helyezni.

(7) Olaszországban, nevezetesen Bolzano tartományban a szarvasmarhák fertőző rhinotracheitisétől való mentesítési tervet a 98/580/EK határozat6 három évre jóváhagyta. A javasolt intézkedésekre tekintettel e határozatot hatályon kívül kell helyezni.

(8) Az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

(1) A 93/42/EGK határozat melléklete helyébe e határozat melléklete lép.

(2) A 95/109/EK határozat hatályát veszti.

(3) A 98/580/EK határozat hatályát veszti.

2. cikk

Ennek a határozatnak a tagállamok a címzettjei.

Kelt Brüsszelben, 2000. július 25-én.

a Bizottság részéről

David BYRNE

a Bizottság tagja

MELLÉKLET

Tagállam Régió

Dánia Minden régió

Olaszország Bolzano tartomány

Ausztria Minden régió

Finnország Minden régió

Svédország Minden régió

1 HL L 163., 2000.7.4., 35. o.

2 HL 121., 1964.7.29., 1977/64. o.

3 HL L 219., 1999.8.19., 53. o.

4 HL L 16., 1993.1.25., 50. o.

5 HL L 79., 1995.4.7., 32. o.

6 HL L 279., 1998.10.16., 49. o.
A Tanács határozata

(2000. július 31.)

az Európai Közösség és Norvégia között levélváltás formájában létrejött, a közös kommunikációs hálózatnak/közös rendszerinterfésznek (CCN/CSI) az egységes árutovábbítási eljárásról szóló egyezmény keretében történő bővítéséről szóló megállapodás megkötéséről

(2000/506/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 133. cikkére, összefüggésben 300. cikke (2) bekezdésének első mondatával és 300. cikke (3) bekezdésének első albekezdésével,

tekintettel a Bizottság javaslatára,

mivel:

(1) Az EK–EFTA Egységes Árutovábbítási Vegyes Bizottság 1/1999 határozatával [1] bevezetett számítógépes rendszer megvalósítása az egységes árutovábbítási eljárásról szóló, 1987. május 20-i egyezmény [2] (a továbbiakban: egyezmény) szerződő feleinek illetékes hatóságai közötti információcserét lehetővé tévő nemzetközi számítógép-hálózat létrehozását követeli meg.

(2) Az Európai Közösség már kifejlesztette a közös kommunikációs hálózatot/közös rendszerinterfészt (CCN/CSI), amely megfelel a szükséges követelményeknek.

(3) Az EK–EFTA Egységes Árutovábbítási Vegyes Bizottság 2/1999 határozata úgy rendelkezik, hogy a CCN/CSI-t az egyezmény [3] összes szerződő fele használhatja, és a partnerországok pénzügyi részvételét, valamint az egyéb kapcsolódó kérdéseket a Közösség és az egyes partnerországok közötti kölcsönös megállapodások határozzák meg.

(4) 1999. október 22-én a Tanács felhatalmazta az Európai Közösségek Bizottságát, hogy tárgyalásokat folytasson a CCN/CSI kiterjesztéséről szóló, levélváltás formájában történő megállapodásról minden egyes nem közösségi partnerországgal, amely az egyezmény szerződő fele.

(5) A Bizottság megtárgyalta a CCN/CSI Norvégiára történő kiterjesztését.

(6) Az e kiterjesztésről szóló, levélváltás formájában létrejött megállapodást jóvá kell hagyni,

A KÖVETKEZŐKÉPPEN HATÁROZOTT:

1. cikk

Az Európai Közösség és Norvégia között levélváltás formájában létrejött, az egységes árutovábbítási eljárásról szóló egyezmény keretében a közös kommunikációs hálózat/közös rendszerinterfész (CCN/CSI) kiterjesztéséről szóló megállapodást a Közösség nevében a Tanács jóváhagyja.

A levélváltás formájában létrejött megállapodás szövegét csatolták e határozathoz.

2. cikk

A Tanács elnöke felhatalmazást kap, hogy kijelölje a levélváltás formájában létrejött megállapodásnak a Közösséget jogilag kötelező aláírására jogosult személy(eke)t.

3. cikk

Ez a határozat az Európai Közösségek Hivatalos Lapjában való kihirdetésének napján lép hatályba.

Kelt Brüsszelben, 2000. július 31-én.

a Tanács részéről

az elnök

H. Védrine

[1] HL L 65., 1999.3.12., 50. o.

[2] HL L 226., 1987.8.13., 2. o.

[3] HL L 119., 1999.5.7., 53. o.

--------------------------------------------------
A Bizottság határozata

(2000. augusztus 10.)

a lófélék Brazíliából való behozatala tekintetében a 92/160/EGK határozat módosításáról

(az értesítés a C(2000) 2490. számú dokumentummal történt)

(EGT vonatkozású szöveg)

(2000/508/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb Ausztria, Finnország és Svédország csatlakozási okmányával módosított, a lófélék mozgására és harmadik országból történő behozatalára irányadó állat-egészségügyi feltételekről szóló, 1990. június 26-i 90/426/EGK tanácsi irányelvre [1] és különösen annak 13. cikkének (2) bekezdésére,

mivel:

(1) A legutóbb az 2000/163/EK határozattal [2] módosított 92/160/EGK bizottsági határozat [3] megállapítja a lófélék behozatala tekintetében egyes harmadik országok régiókba sorolását.

(2) Brazília Sergipe és Ceará állama szerepel a 92/160/EGK határozat mellékletének Brazília azon államait tartalmazó jegyzékében, amelyekből a tagállamok engedélyezik a lófélék behozatalát.

(3) Brazília a munkalovaknál takonykór előfordulásának eseteit jelentette Sergipe és Ceará államok egyes kerületeiben. A fertőzés eredete mindezidáig ismeretlen.

(4) A közösségi jogszabályokkal összhangban a tagállamok azon harmadik államokból, vagy régiókba sorolás esetén harmadik államok területének azon részeiből jogosultak lófélék behozatalára, amelyek a behozatalt megelőző hat hónapban mentesek voltak takonykórtól. Ezért helyénvaló az érintett ország régiókba sorolásának hozzáigazítása a járványügyi helyzethez.

(5) Az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 92/160/EGK határozat mellékletének Brazília államait tartalmazó listájából az "Sergipe, Ceará" szavakat el kell hagyni.

2. cikk

Ennek a határozatnak a tagállamok a címzettjei.

Kelt Brüsszelben, 2000. augusztus 10-én.

a Bizottság részéről

David Byrne

a Bizottság tagja

[1] HL L 224., 1990.8.18., 42. o.

[2] HL L 51., 2000.2.24., 46. o.

[3] HL L 71., 1992.3.18., 27. o.

--------------------------------------------------
A Tanács határozata

(2000. szeptember 28.)

az Európai Közösség és a Norvég Királyság között létrejött, Norvégiának a Kábítószer és Kábítószer-függőség Európai Megfigyelőközpontja munkájában történő részvételéről szóló megállapodásról

(2000/602/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 308. cikkére a 300. cikk (2) bekezdése első albekezdésének második mondatával kapcsolatban,

tekintettel a Bizottság javaslatára [1],

tekintettel az Európai Parlament véleményére [2],

mivel:

(1) A Kábítószer és Kábítószer-függőség Európai Megfigyelőközpontja létrehozásáról szóló, 1993. február 8-i 302/93/EGK tanácsi rendelet [3] 13. cikkének megfelelően a központ a Közösségen kívüli olyan országok részvétele előtt is nyitva áll, amelyek érdekei azonosak a Közösség és a tagállamok érdekeivel.

(2) A Közösség és Norvégia közötti, Norvégiának a Kábítószer és Kábítószer-függőség Európai Megfigyelőközpontja munkájában történő részvételéről szóló, az Európai Közösség nevében a Bizottság által megkötött megállapodást jóvá kell hagyni,

A KÖVETKEZŐKÉPPEN HATÁROZOTT:

1. cikk

Az Európai Közösség és a Norvég Királyság közötti, Norvégiának a Kábítószer és Kábítószer-függőség Európai Megfigyelőközpontja munkájában történő részvételéről szóló megállapodást a Közösség nevében a Tanács jóváhagyja.

A megállapodás szövegét csatolták e határozathoz.

2. cikk

A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására és a megállapodás [4] 12. cikkében előírt értesítés diplomáciai jegyzék formájában történő megküldésére jogosult személyt.

Kelt Brüsszelben, 2000. szeptember 28-án.

a Tanács részéről

az elnök

D. Vaillant

[1] HL C 376. E., 1999.12.28., 58. o.

[2] 2000. június 16-i vélemény (a Hivatalos Lapban még nem tették közzé).

[3] HL L 36., 1993.2.12., 1. o. A 3294/94/EK rendelettel (HL L 341., 1994.12.30., 7. o.) módosított rendelet.

[4] A megállapodás hatálybalépésének dátumát a Tanács Főtitkársága az Európai Közösségek Hivatalos Lapjában hirdeti ki.

--------------------------------------------------
A Bizottság határozata

(2000. szeptember 26.)

az építési termékekről szóló 89/106/EGK tanácsi irányelv 20. cikkének végrehajtásáról szóló 94/611/EK határozatban előírt, az A. osztályokba tartozó "nem tűzveszélyes" termékek listájának felállításáról szóló 96/603/EK határozat módosításáról

(az értesítés a C(2000) 2640. számú dokumentummal történt)

(EGT vonatkozású szöveg)

(2000/605/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a 93/68/EGK irányelvvel [1] módosított, az építési termékekre vonatkozó tagállami törvényi, rendeleti és közigazgatási rendelkezések közelítéséről szóló, 1988. december 21-i 89/106/EGK tanácsi irányelvre [2] és különösen annak 20. cikkére,

mivel:

(1) A 96/603/EK bizottsági határozat [3] összeállította a 94/611/EK bizottsági határozat [4] mellékletének 1. és 2. táblázatában meghatározott "nem tűzveszélyes" A. osztályokba tartozó termékek jegyzékét, amely ismerteti az építési termékek tűzzel szembeni viselkedés terén nyújtott teljesítményének európai osztályozási rendszerét.

(2) A 94/611/EK határozat helyébe a 2000/147/EK bizottsági határozat [5] lépett, amely nem hivatkozik az A. osztályokra, szükségessé téve ezzel a 96/603/EK határozat módosítását.

(3) Az e határozatban előírt intézkedések összhangban vannak az építésügyi állandó bizottság véleményével,

ELFOGADTA EZT A HATÁROZATOT:

1. cikk

A 96/603/EK határozat a következőképpen módosul:

1. az 1. cikkben az első bekezdés helyébe a következő szöveg lép:

"Az e határozat mellékletében felsorolt anyagokat és a belőlük készült termékeket kis gyulladáspontjuk miatt és a mellékletben meghatározott körülmények között a 2000/147/EK határozat mellékletének 1. és 2. táblázatában meghatározott A1 és A1FL osztályokba kell besorolni.";

2. a melléklet a következőképpen módosul:

a) a cím helyébe a következő szöveg lép:

"A 2000/147/EK határozatban meghatározott A1 és A1FL tűzzel szembeni viselkedés szerinti osztályokba sorolandó, vizsgálatot nem igénylő anyagok.";

b) az általános megjegyzések a következőképpen módosulnak:

i. az első és a harmadik bekezdésekben az "A. osztályok" helyébe az "A1 osztály és A1FL osztály" szöveg lép.

ii. az első és a negyedik bekezdésben az "(amelyik alacsonyabb)" helyébe az "(amelyik súlyosabb)" szöveg lép.

2. cikk

Ennek a határozatnak a tagállamok a címzettjei.

Kelt Brüsszelben, 2000. szeptember 26-án.

a Bizottság részéről

Erkki Liikanen

a Bizottság tagja

[1] HL L 220., 1993.8.30, 1. o.

[2] HL L 40., 1989.2.11, 12. o.

[3] HL L 267., 1996.10.19., 23. o.

[4] HL 241., 1994.9.16, 25. o.

[5] HL L 50., 2000.2.23, 14. o.

--------------------------------------------------
A Bizottság határozata

(2000. október 12.)

az Európai Mezőgazdasági Orientációs és Garanciaalap (EMOGA) Garanciarészlege számlaelszámolásával összefüggő egyeztetési eljárás kialakításáról szóló 94/442/EK határozat módosításáról

(az értesítés a C(2000) 2988. számú dokumentummal történt)

(2000/649/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a közös agrárpolitika finanszírozásáról szóló, 1999. május 17-i 1258/1999/EK rendeletre [1] és különösen annak 7. cikke (5) bekezdésére,

mivel:

(1) A modern pénzügyi ellenőrzési módszerek egyre nagyobb jelentőségre tesznek szert az EMOGA Garanciarészlegének számlaelszámolási eljárásában, az Egyeztetőtestületnek nem csak az EMOGA Garanciarészlegének ügyeiben magasan képzett, hanem magas szintű gyakorlati pénzügyi ellenőrzési tapasztalattal rendelkező tagokból is kell állnia. Ennek megfelelően módosítani kell az Európai Mezőgazdasági Orientációs és Garanciaalap (EMOGA) Garanciarészlege számlaelszámolásával összefüggő egyeztetési eljárás kialakításáról szóló 94/442/EK bizottsági határozatot [2].

(2) Az e határozatban előírt intézkedések összhangban vannak az EMOGA-bizottság véleményével,

ELFOGADTA EZT A HATÁROZATOT:

1. cikk

A 94/442/EK határozat a következőképpen módosul:

A 3. cikk (1) bekezdésének első albekezdése helyébe a következő szöveg lép:

"A Testület öt tagból áll, a tagokat olyan kiváló személyek közül választják, akiknek függetlensége minden kétségen felül áll, és akik az EMOGA Garanciarészlegének ügyeiben vagy a pénzügyi ellenőrzés gyakorlatában nagyfokú jártassággal rendelkeznek. A tagoknak különböző tagállamok állampolgárainak kell lenniük."

2. cikk

Ennek a határozatnak a tagállamok a címzettjei.

Kelt Brüsszelben, 2000. október 12-én.

a Bizottság részéről

Franz Fischler

a Bizottság tagja

[1] HL L 160., 1999.6.26., 103. o.

[2] HL L 182., 1994.7.16., 45. o.

--------------------------------------------------